Oxfam ກ່າວວ່າ ຄົນຮັ່ງມີທີ່ສຸດ 1 ເປີເຊັນ ຈະເປັນເຈົ້າຂອງ ຄວາມຮັ່ງມີ ເຄິ່ງນຶ່ງຂອງໂລກ ພາຍໃນປີ 2016
ລາຍງານຂອງອົງການ OXFAM ເປີດເຜີຍໃຫ້ຮູ້ ກ່ອນກອງປະຊຸມເສດຖະກິດໂລກ ທີ່ນະຄອນ Davos, Switzerland ໃນສັບປະດາໜ້າ.
ອີງຕາມອົງການພັດທະນາທີ່ບໍ່ຫາຜົນກຳໄລ Oxfam ກໍແມ່ນວ່າ ຄົນຮັ່ງມີທີ່ສຸດໃນຈຳນວນ 1 ເປີເຊັນຂອງປະຊາກອນໂລກ ຈະ ມີຄວາມຮັ່ງມີເປັນສ່ວນຫຼາຍຢູ່ໃນໂລກໃນປີຕໍ່ໜ້ານີ້ ສ່ວນແບ່ງທີ່ລ້ຳລວຍທີ່ສຸດຂອງຄວາມຮັ່ງມີຂອງໂລກໄດ້ເພີ້ມ ຂຶ້ນເປັນ 48 ເປີເຊັນໃນປີ 2014 ເມື່ອສົມທຽບໃສ່ກັບ 44 ເປີ ເຊັນໃນປີ 2009ແລະເບິ່ງຄືວ່າຈະກາຍ 50 ເປີເຊັນໃນປີ 2016 ລາຍງານຂອງອົງການດັ່ງກ່າວໄດ້ຖືກເປີດເຜີຍໃຫ້ຮູ້ໃນວັນຈັນ ມື້ນີ້ ກ່ອນກອງປະຊຸມປະຈຳປີວ່າດ້ວຍເສດຖະກິດໂລກໄຂຂຶ້ນ ທີ່ນະຄອນ Davos ປະເທດ Switzerland ອົງການ Oxfam ເຕືອນວ່າ ກຳລັງຢັບ ຢັ້ງການຕໍ່ຕ້ານຄວາມທຸກຈົນຂອງໂລກເອົາໄວ້ໃນເວລາທີ່ນຶ່ງໃນເກົ້າຄົນໃດບໍ່ມີອາຫານການກິນພຽງພໍ ແລະປະຊາຊົນຈຳນວນຫລາຍກວ່າ 1 ຕື້ຄົນຢູ່ກິນຈາກລາຍຮັບບໍ່ຮອດ 1 ດອນລາກັບ 25 ເຊັນຕໍ່ມື້ ລາຍງານສະບັບນີ້ກ່າວວ່າ ຄົນຮັ່ງມີທີ່ສຸດ 80 ຄົນຢູ່ໃນໂລກມີເງິນ 1 ພັນ 900 ຕື້ດອນລາ ຊຶ່ງເປັນຈຳນວນເກືອບເທົ່າໆກັນກັບຈຳນວນສ່ວນແບ່ງຂອງຈຳນວນພົນລະເມືອງທີ່ທຸກຍາກ 3500ລ້ານຄົນເຄິ່ງນຶ່ງຂອງອັດຕາສ່ວນລາຍຮັບຂອງໂລກ ທ່ານນາງ Winnie Byanyima ຫົວໜ້າບໍລິຫານອົງການລະຫວ່າງຊາດ ຊຶ່ງຈະເປັນປະ ທານຮ່ວມຂອງກອງປະຊຸມທີ່ນະຄອນ Davos ວາງແຜນທີ່ຈະໃຊ້ຕຳແໜ່ງຂອງທ່ານນາງທີ່ກອງປະຊຸມ ຮຽກຮ້ອງໃຫ້ທຳການເຄື່ອນໄຫວຢ່າງສຸກເສີນ ເພື່ອແກ້ໄຂຄວາມບໍ່ກ້ຳເກິ່ງກັນທີ່ພວມເພີ້ມຂຶ້ນນີ້ ເພື່ອຄວບຄຸມຄວາມບໍ່ກ້ຳເກິ່ງກັນຢ່າງຫລວງຫຼາຍທີ່ສຸດນີ້ ອົງການ OXFAM ກຳລັງຮຽກ ຮ້ອງໃຫ້ທຸກໆປະເທດແກ້ໄຂເລື້ອງການຫຼີກລ້ຽງເສຍພາສີໃຫ້ລັດ ປັບປຸງການບໍລິການດ້ານ ສາທາລະນະໃຫ້ດີຂຶ້ນ ເກັບພາສີການລົງທຶນ ແທນທີ່ຈະເກັບນຳພວກແຮງງານ ແລະສະເໜີຄ່າແຮງງານຕໍ່າ ສຸດທີ່ພໍຢູ່ໄດ້ ພ້ອມກັບການເອົາມາດຕະການອື່ນໆນຳ